CONSILIUL LOCAL AL MUNICIPIULUI


      S I G H I Ş O A R A

       H O T Ă R Â R E A    NR. 29






  din 23 februarie 2012

privind închirierea prin licitaţie publică a unui spaţiu cu altă destinaţie decât locuinţă

 Consiliul Local al Municipiului Sighişoara;

  
Având în vedere expunerea de motive a Primarului municipiului cu propunerea de închiriere prin licitaţie publică a unui spaţiu cu altă destinaţie decât locuinţă;
Având în vedere faptul că spaţiul situat în Municipiul Sighişoara, str. Târnavei, nr. 29 – Piaţa Agroalimentară, în suprafaţă totală de 40,59 mp., cu destinaţia de “Magazin de comercializare peşte şi produse din peşte”, este liber şi deşi a fost scos la licitaţie de mai multe ori, nu a fost închiriat cu această destinaţie, datorită lipsei de interes a comercianţilor, sens în care, se impune închirierea acestuia prin licitaţie publică, cu o altă destinaţie;

Având în vedere prevederile art. 858 - 865 şi art. 1777 – 1823 din Legea nr. 287/2009 privind Codul civil, republicat;
Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că spaţiul situat în Municipiul Sighişoara, str. Târnavei, nr. 29 – Piaţa Agroalimentară, în suprafaţă totală de 40,59 mp., nu face obiectul Legii nr. 10/2001 republicată, cu modificările şi completările ulterioare şi al Legii nr. 247/2005;

Având în vedere că prin închirierea spaţiului se aduc venituri suplimentare la bugetul local;
Având în vedere Raportul de specialitate comun al Arhitectului Şef şi al Direcţiei Administrarea Patrimoniului, prin care, se propune închirierea prin licitaţie publică cu strigare a spaţiului situat în Municipiul Sighişoara, str. Târnavei, nr. 29 – Piaţa Agroalimentară, în suprafaţă totală de 40,59 mp., cu destinaţia de spaţiu pentru alimentaţie publică, fără băuturi alcoolice, îndeplinindu-se prevederile legale;

Având în vedere avizele favorabile ale tuturor comisiilor pe domenii de specialitate;

 În baza art. 36 (2) lit. „c”, (5) lit. „a” şi (9), art . 45 (3), art. 115 (1) lit. „b” şi 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare;

                                            

H O T Ă R Ă Ş T E:
Art.1. Se aprobă închirierea prin licitaţie publică cu strigare a spaţiului cu altă destinaţie decât locuinţă, situat în Municipiul Sighişoara, str. Târnavei, nr. 29 – Piaţa Agroalimentară, înscris în C.F. nr. 9908, sub nr. top. 1970/1/1/XIX, compus din 2 (doua) încăperi, în suprafaţă totală de 40,59 mp., cu destinaţia de spaţiu pentru alimentaţie publică, fără băuturi alcoolice.

Valoarea chiriei pentru începerea licitaţiei publice va fi de 365,31 lei/lună, respectiv 9,00 lei/mp./lună, stabilită în baza prevederilor pct. 10 din Anexa nr. 1 la Hotărârea Consiliului Local nr. 214/22.12.2011 şi va fi indexată cu  indicele de inflaţie semestrial.

Durata închirierii va fi de 1 (un) an, cu posibilităţi de prelungire.

Art.2. Pe data adoptării prezentei prevederile art. 2 din Hotărârea Consiliului Local nr. 7 din 29 ianuarie 2004 îşi încetează valabilitatea.
Art.3. Primarul municipiului, Direcţia Administrarea Patrimoniului, Direcţia Economică şi Arhitectul Şef se încredinţează cu ducerea la îndeplinire a prezentei.   

                                                      


 PRESEDINTE DE SEDINTA, 






Sorin-Virgil Savu









Contrasemneaza:






             


Secretarul municipiului,










Cristina Bîrsan

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia economică ;

2 ex. Direcţia administrarea patrimoniului ;

1 ex. Arhitect şef ;

11 ex.BC/FM

